
ANUNŢ

În conformitate cu prevederile H.G. nr.1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Direcţia Judeţeană de Statistică Ialomiţa cu sediul în Localitatea Slobozia, strada Aleea Parcului, nr.4, Bl.B27, parter organizează concurs pentru ocuparea unui post vacant aferent funcției contractuale de execuție de Expert, grad debutant, înființat în afara organigramei, pe perioadă determinată de 10 luni (01.09.2026 – 30.06.2027) și o durată normală a timpului de lucru de 8 ore/zi, 40 ore/săptămână, în data de 05 August 2026, ora 1030  - proba scrisă, în vederea implementării Grantului Eurostat nr. 101250148-2025-RO-IFS2026 - realizare Anchetă Structurală în Agricultură (ASA) 2026. 
În vederea participării la concurs, candidații depun dosarul de concurs la sediul Direcţiei Judeţene de Statistică Ialomiţa din localitatea Slobozia, strada Aleea Parcului, nr.4, Bl. B27, parter – Compartiment de Gestionare Resurse Umane și Contabilitate, în termen de 10 zile lucrătoare de la data publicării anunțului (14.07.2026) pentru ocuparea postului vacant, adică până la data de 28.07.2026 inclusiv - ora 1630 şi va conţine în mod obligatoriu următoarele documente:

a) formular de înscriere la concurs, conform modelului (formularul de înscriere se va pune la dispoziţie candidaţilor de către instituţia publică organizatoare a concursului din oficiu, prin publicare pe pagina de internet a acesteia în format deschis, editabil, în cadrul secţiunii dedicate publicităţii concursului, precum şi la sediu, în locul special amenajat pentru desfăşurarea de activităţi de informare şi relaţii publice, în format letric).
b) copia actului de identitate sau orice alt document care atestă identitatea, potrivit legii, aflate în termen de valabilitate;

c)  copia certificatului de căsătorie sau a altui document prin care s-a realizat schimbarea de nume, după caz;

d)  copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar, cu mențiunea, dacă este posibil, spre a-i servi la ….. concurs;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.  
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii, cu mentiunea spre a-i servi la ….. înscriere concurs.
Copiile de pe actele prevăzute la lit. b) - e) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului anterior datei de susţinere a probei scrise. 
La concurs pot participa numai candidaţii care au depus un dosar de concurs complet şi corect întocmit. Nerespectarea modalităţilor şi termenelor de depunere a dosarelor de concurs atrage respingerea aprobării participării la concurs.

     
 Coordonate de contact pentru primirea dosarelor de concurs:


Adresa de corespondență: Slobozia, strada Aleea Parcului, nr.4, bloc B27, parter.


Relații suplimentare se pot obține la nr. de telefon 0243/234854 sau email alina.feraru@ialomita.insse.ro. Persoană de contact Feraru Alina Daniela, Inspector superior în cadrul Compartimentului de Gestionare Resurse Umane și Contabilitate (persoana care asigură secretariatul comisiei de concurs), în zilele lucrătoare conform programului de lucru al instituției.
          
 Condiţii specifice:

· studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul: ştiinţe sociale, ştiinţe inginereşti, matematică şi ştiinţele naturii;
· vechime în specialitate: 0 ani;
· abilități în operarea pe PC desktop și tablete: nivel utilizator începător.


Abilităţi, calităţi şi aptitudini necesare:

· integritate

· atitudine pozitivă, pro-activă

· calități de comunicare scrisă și verbală

· disponibilitate de a se deplasa în teren

Condiții de ocupare a unei funcții:

Poate ocupa o funcţie persoana care îndeplineşte următoarele condiţii:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 Atribuţiile principale ale postului: vezi fișă post.
    Concursul de recrutare constă în următoarele etape:
a) selecţia dosarelor de înscriere, în cadrul căreia comisia de concurs are obligaţia de a selecta dosarele de concurs pe baza îndeplinirii condiţiilor de participare la concurs;
b) proba scrisă, care constă în redactarea unei lucrări şi/sau în rezolvarea unor teste-grilă.
c) interviul, în cadrul căruia se testează abilităţile, aptitudinile şi motivaţia candidaţilor.
  Se pot prezenta la următoarea etapă numai candidaţii declaraţi admişi la etapa precedentă.  

Data, ora și locul desfașurării probelor stabilite:
-  proba scrisă: 05 august 2026, ora 10³º la sediul Direcției Județene de Statistică Ialomița, strada Aleea Parcului, Nr.4, bl. B 27, parter, Localitatea Slobozia;
- interviul: se susține într-un termen de 4 zile lucrătoare de la data susținerii probei scrise la sediul Direcției Județene de Statistică Ialomița, strada Aleea Parcului, Nr.4, bl. B 27, parter, Localitatea Slobozia.
Interviul se realizează conform planului de interviu întocmit de către comisia de concurs în ziua desfășurării acestei probe, pe baza criteriilor de evaluare. Criteriile de evaluare pentru stabilirea interviului sunt:

a) abilităţi și cunoștințe impuse de funcție;

b) capacitatea de analiză şi sinteză;

c) motivaţia candidatului;

d) comportamentul în situaţiile de criză;

e) abilități de comunicare;
f) inițiativă și creativitate.
ATENȚIE!
Înștiințarea candidaților referitor la afișarea rezultatelor fiecărei etape vor fi afișate la la locul desfăşurării concursului-sediul Direcției Județene de Statistică Ialomița (avizier), precum și pe pagina de internet a instituției www.ialomita.insse.ro, la secțiunea special creată în acest scop.
ALTE INFORMAȚII

Candidații care nu se prezintă la data, ora și locul stabilite pentru probele de concurs sau nu pot face dovada identității sunt 
considerați ”absenți” și vor fi eliminați din concurs.


Bibliografie (Tematica va conține toată bibliografia):

· Legea nr. 226/2009 privind organizarea şi funcționarea statisticii oficiale în România, cu modificările şi completările ulterioare;

· Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011;

· Regulamentul de punere în aplicare (UE) 2024/2914 al Comisiei din 25 noiembrie 2024 privind datele care trebuie furnizate pentru anul de referință 2026, în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme, în ceea ce privește lista variabilelor și descrierea acestora;
· Codul de bune practici al statisiticilor europene;

· Norme de confidențialitate a datelor statistice;

· MS Office: (Word, Excel).

